Vígszínház hírlevél

Tájékoztatjuk kedves Nézőinket, hogy márciusi előadásainkra a jegyértékesítés január 14-én, szerdán 10 órától indul. A Vígszínház, Pesti Színház és Kombinált bérleteseink számára elővásárlási jogot biztosítunk, amivel már január 12-én, hétfőn 10 órakor lehetőségük nyílik jegyvásárlásra vagy telefonos előfoglalásra. Műsorunk aznap 8 órától megtalálható honlapunkon. Műsorunk: https://vigszinhaz.hu/hu/musor Az elővásárlás online is elérhető! Az alábbi linkre kattintva, a bérletkód beírásával hétfőn 10 órától lehet jegyeket vásárolni márciusi előadásainkra. Egy bérlettel két jegy váltható. Elővásárlás: https://vigszinhaz-elovasarlas.jegy.hu/ A Vastaps- illetve Ifjúsági bérletekre az elővásárlási jog nem vonatkozik! A 2025. szeptember 1-től érvényes jegyárainkról ezen a linken lehet tájékozódni. Kérjük kedves Nézőinket, hogy csak a hivatalos értékesítési pontjainkon vásároljanak jegyet előadásainkra és minden esetben győződjenek meg arról, hogy a megvásárolni kívánt jegyek valódiak. Amennyiben kérdésük merülne fel, keressék bizalommal Szervezési irodánk munkatársait az alábbi elérhetőségek valamelyikén: Telefon: +36-1-329-3920, +36-1-329-3921, +36-80-204 443, +36-1-329-2340 E-mail: szervezes@vigszinhaz.hu Várjuk Önöket szeretettel előadásainkon!
„Bodó azonban – hűen önmagához – nem ad útmutatót a történések értelmezéséhez, még ha az előadás dúskál is az önreflexív kiszólásokban, amelyek rendre ironikus távolságba helyezik a színpadi történéseket: ha a színész rákérdez a színpadi akcióra, tegye a néző is ugyanezt. A groteszk helyzettorzítások, abszurd kiszólások mind azt jelzik: ez csak játék. Ami persze olykor kegyetlen, obszcén, véres, sokkoló és túlfeszített. De közös játék. És Bodó ebben verhetetlen: most is működik az összekacsintás a közönséggel, a határ elmosása a színpad és a nézőtér között.” (Szilágyi Zsófia Emma – Revizor) Az ember, aki elvesztette az időt az évben először január 14-én játsszuk a Vígszínházban! Az előadás főbb szereplői: Ötvös András, Kovács Patrícia, Nagy-Kálózy Eszter, Orosz Ákos, Radnay Csilla, ifj. Vidnyánszky Attila, Hegyi Barbara, Méhes László, Halász Judit és Rudolf Péter.
Jonas Petter Aronsen ## Az ember, aki elvesztette az időt Messze északon, egy távoli, világtól elzárt helyen játszódik a történet, melyet Csehov ihletett és a szó szoros értelemben vett rideg valóság formált kegyetlenül szórakoztatóvá. Aronsen művének középpontjában egy kusza szerelmi történet és a megállíthatatlan olvadás …
„A Toldi a Pesti Színházban kerettörténettel indul. Egy fiatalember, egy állástalan színész adja elő, ezzel próbálja megkeresni a kenyerét az utcán. Vagyis az olcsó szórakoztatás, vásári mulattatás helyett valami értékes, számára fontos mű előadását választja. A mesélés alaphelyzete aztán fokozatosan eltűnik, és a színész egyszemélyes előadásában megelevenednek a Toldi szereplői: Toldi Miklós, Toldi György, a rókalelkű bátyja, Miklós édesanyja, Bence, a hű szolga, a király, a cseh vitéz és az elbeszélő, aki gyönyörű leírásokkal tűzdeli tele a történetet.” (Kultúrapont) A Toldit Csőre Gábor előadásában az évben először január 12-én játsszuk a Pesti Színházban.
Arany János ## Toldi „Egy, csak egy legény van talpon a vidéken, Meddig a szem ellát puszta földön, égen.” Toldi Miklós a hősiesség és a bátorság, a kitartás és a hűség, a becsület és az emberség példaképe. Arany János …
A Vígszínház 130 évnyi múltja tele van felejthetetlen pillanatokkal, legendás előadásokkal és páratlan színészi alakításokkal. Ezek közül szerencsére sok megőrződött az utókor számára. A régi felvételek közül válogattunk a Víg Szalon új filmklubjába, ahol októbertől minden hónapban levetítésre kerül egy előadás. A Víg130 Filmklub keretében közönségünk újra átélheti a magyar színháztörténet ikonikus estjeit: minden alkalommal visszarepítjük Önöket a régi nézőtérre, ahol ismét felcsendülnek azok a hangok, felvillannak azok a színpadi pillanatok, amelyek generációk emlékezetébe íródtak, és amelyek a Vígszínházat azzá tették, ami ma is: a magyar színházi kultúra egyik meghatározó otthona. A sorozat célja, hogy megőrizzük és újra láthatóvá tegyük a Vígszínház színháztörténeti kincseit, és közösen emlékezzünk a nagy előadások és színészóriások örökségére. 2026. január 18-án 15 órától Sütő András Álomkommandó című drámáját fogjuk vetíteni a Víg Szalonban. 1987-ben mutattuk be a Vígszínházban Kern András és Lukács Sándor főszereplésével. Az Álomkommandó egy színházban játszódik – pontosabban egy olyan színházban, ahol éppen egy Auschwitzban játszódó darabot próbálnak. Színház a színházban, dráma a drámában. A mű azt a kérdést teszi fel: meddig vállalhatja az ember a megaláztatást, önmaga feladását és álmai kiárusítását? Sütő András drámája 1988-ban elnyerte a Színikritikusok Díját a legjobb új magyar dráma kategóriában. Az előadást Sík Ferenc rendezte, a főbb szerepeket Kern András, Lukács Sándor, Zsíros Ágnes, Seress Zoltán és Gálffi László alakították.
## Szalon Filmklub Víg130 Filmklub A Vígszínház 130 évnyi múltja tele van felejthetetlen pillanatokkal, legendás előadásokkal és páratlan színészi alakításokkal. Ezek közül szerencsére sok megőrződött az utókor számára. A régi felvételek közül válogattunk a Víg Szalon új …
Vígszínház - jegypénztár 1137 Budapest, Szent István krt. 14. Tel: +36 1 329-23-40 Nyitvatartás: minden nap 11.00–19.00
© 2026 Vígszínház | Ingyenesen hívható zöld számunk +36 80 204 443
Ha nem szeretné rendszeresen kapni a Vígszínház hírleveleit, a leiratkozáshoz kérjük